# ÆNDRING AF STANDARDINDSTILLINGER FOR PRINTERDRIVEREN

## Oversigt

Du kan ændre standardindstillingerne i printerdriveren.
De ændringer, du har foretaget i egenskabsvinduet for printerdriveren, når du udskriver fra programmet, sættes tilbage til de standardindstillinger, der angives her, når du afslutter programmet.

## Betjening

Klik på knappen [Start], og vælg [Enheder og printere].

- I Windows Vista, skal du klikke på knappen [Start] og klikke på [Kontrolpanel] og derefter på [Printere].
- I Windows XP/Server 2003 skal du klikke på knappen [start] og derefter på [Printere og faxenheder].
- I Windows 8 skal du højreklikke på startvinduet (eller stryge opad fra bunden), og derefter klikke på app-linjen → [Alle apps] → [Kontrolpanel] → [Hardware og lyd] → [Enheder og printere].

I Windows XP skal du, hvis [Printere og faxenheder] ikke kommer frem i menuen [start], vælge [Kontrolpanel], vælge [Printere og anden hardware] og derefter vælge [Printere og faxenheder].
Højreklik på ikonet for maskinens printerdriver.
I Windows 2000/XP/Server 2003 skal du klikke på ikonet for maskinens printerdriver.
Klik på [Printeregenskaber].

- I Windows Vista skal du klikke på menuen [Organiser] og derefter på [Egenskaber].
- I Windows XP/Server 2003 skal du klikke på menuen [Filer] og derefter på [Egenskaber].

Klik på knappen [Standardindstillinger] på fanen [Generelt].
I Windows XP/Server 2003/Vista skal du klikke på knappen [Udskriftsindstillinger] på fanen [Generelt].
Konfigurer indstillingerne, og klik derefter på knappen [OK].
For at få forklaringer på indstillingerne henvises til Hjælp for driveren.
Til toppen