# FIL

## Oversigt

Hvis du trykker på tasten [Fil] i dokumentarkiveringsfunktionen ved udskrivning eller overførsel af en original i en af funktionerne, kan du gemme originalen i hovedmappen eller i den gemte brugerdefinerede mappe, samtidigt med at filen udskrives eller overføres. Den gemte fil kan hentes senere, og du kan kopiere eller sende originalen igen uden at skulle finde den.
Når en fil gemmes vha. Fil uden at vedhæfte filoplysninger, tildeles filen automatisk følgende brugernavn og filnavn.
Brugernavn: Bruger ukendt
Filnavn: Funktion_Dag-Måned-År_Time-Minut-sekund
(Eksempel: Kopi_20140404_112030)
Gemt til: Hovedmappe

## Betjening

Som et eksempel forklares fremgangsmåden for brug af "Fil" i kopifunktion nedenfor.
Læg originalen i, og tryk på tasten [Forhåndsvis].
Læg originalen i den automatiske dokumentfeeder eller på glaspladen.

- VALG AF FREMGANGSMÅDE TIL ILÆGNING AF ORIGINALEN AFHÆNGIGT AF TYPE OG STATUS

Alt efter hvilke kopifunktioner der bruges, skal indstillingerne i nogle tilfælde angives, før der kan vises et eksempel.
Tryk på tasten [Fil] for at vedhæfte filoplysninger.
Se "Filinformation" om valg af brugernavn, filnavn, mappe og egenskaber.
Sådan gemmes på HDD:

- Ændring af egenskab
- Specificering af brugernavn
- Tildeling af filnavn
- Specificering af mappe
- Oprettelse af PDF til pc-søgning

Sådan gemmes på en ekstern hukommelsesenhed:

- Tildeling af filnavn
- Specificering af mappe
- Oprettelse af PDF til pc-søgning

Når indstillingerne ovenfor er konfigureret, kommer du tilbage til denne skærm. Gå til næste trin.
Hvis du ikke vil tildele et brugernavn eller andre oplysninger til filen, skal du gå til næste trin.
Tryk på .
Du kommer tilbage til basisskærmen i kopifunktion, og tasten [Fil] er fremhævet.
Vælg kopiindstillinger, og tryk derefter på tasten [Start farve] eller tasten [Start S/H].

- Originalen gemmes som en fil, samtidigt med at kopiering starter.
  De valgte kopiindstillinger gemmes også.
- Se trin 1 i "VALG AF EN FREMGANGSMÅDE FOR PLACERING AF ORIGINALEN AFHÆNGIGT AF TYPE OG STATUS" for at få oplysninger om fremgangsmåden for placering af originalen.

Filinformation
Fremgangsmåden for indstilling af oplysninger beskrives nedenfor.
Angivelse af egenskab, brugernavn, filnavn og mappe gør det nemmere at håndtere og søge efter en fil. Hvis egenskaben [Fortroligt] vælges, og der oprettes en adgangskode, vil andre personer desuden ikke kunne se filen uden tilladelse.
Ændring af egenskab
En beskyttelsesindstilling kan vælges for filer, der er gemt med funktionen for dokumentarkivering. Dette forhindrer, at en fil bliver flyttet eller slettet automatisk eller manuelt.
Der er tre egenskaber tilgængelige for gemte filer: "Deling" "Beskyt", og "Fortroligt". Når en fil gemmes med egenskaben "Deling", er filen ikke beskyttet. Når en fil gemmes med egenskaben "Beskyt" eller "Fortroligt", er den beskyttet.
Filer, der gemmes i hurtigfilmappen, gemmes alle med egenskaben "Deling". Når en fil gemmes i hovedmappen eller en brugerdefineret mappe, kan "Deling", "Beskyt" og "Fortroligt" vælges.

Deling | Egenskaben "Deling" kan ændres til "Beskyt" eller "Fortroligt" vha. "Ændring af egenskab" i jobindstillingerne.
Beskyt | Egenskaben "Beskyt" kræver ikke, at der angives en adgangskode, men den forhindrer, at filen flyttes, slettes eller redigeres. Der kan ikke oprettes en adgangskode. Ikonet vises med funktionsikonet på filtasten for en beskyttet fil.
Fortrolig | For at beskytte en fil, der har egenskaben "Fortroligt", skal der angives en adgangskode. (Adgangskoden skal indtastes, før filen kan hentes ). Ikonet vises med funktionsikonet på filtasten for en fortrolig fil.

Restriktioner for ændring af egenskab

- Hvis indstillingen "Deling" er valgt for en fil, kan den ændres til "Beskyt" eller "Fortroligt" efter behov. En fil med egenskaben "Deling", som er gemt i hurtigfilmappen, kan imidlertid kun ændres til "Beskyt".
- Hvis indstillingen "Beskyt" er valgt for en fil, kan den ændres til "Deling" eller "Fortroligt" efter behov. En fil med egenskaben "Beskyt", som er gemt i hurtigfilmappen, kan imidlertid kun ændres til "Deling".
- En fil, der er gemt i hurtigfilmappen, kan ikke ændres til "Fortroligt". Hvis filen flyttes til hovedmappen eller en brugerdefineret mappe, kan egenskaben ændres til "Fortroligt".
- Der kan ikke vælges to egenskaber for den samme fil.

Vælg [Egenskab] på skærmen Filinformation.
Når du har valgt [Fortroligt], skal du indtaste en adgangskode (32 cifre) vha. de numeriske taster.
Der vises en "" for hvert ciffer, du indtaster.
Specificering af brugernavn
Tryk på tekstfeltet [Brugernavn].
Når der anvendes brugergodkendelse, vælges det brugernavn, der blev anvendt til login, automatisk. I dette tilfælde er dette trin ikke nødvendigt.
Brugernavnet skal først gemmes ved at vælge [Brugerkontrol] i "Indstillingsfunktion" → [Brugerliste].
Tryk på tasten for brugernavnet.
Alternativt kan du vælge et brugernavn ved at trykke på tasten [Opkald med registreringsnummer] og indtaste brugernummeret.
Brugernummeret skal først angives ved at vælge [Brugerkontrol] i "Indstillingsfunktion" → [Brugerliste].
Tryk på .
Systemet går tilbage til skærmen i trin 1, og det valgte brugernavn vises.
Tildeling af filnavn
Du kan give filen et filnavn.
Tryk på tekstfeltet [Filnavn], og indtast filnavnet.
Indtast et filnavn med maks. 30 tegn.
Filnavn

- Hvis det angivne filnavn allerede findes, tilføjes der en tilde og et serienummer efter filnavnet, og filen gemmes som en ny fil. Der skelnes ikke mellem store og små bogstaver i filnavnet.
  Hvis f.eks. filen "test.txt" findes i forvejen, og du angiver filnavnet "TEST.TXT", gemmes filen som "TEST.TXT~1".
- Hvis filnavnet overskrider det tilladte antal tegn, udelades de ekstra tegn, og der tilføjes et serienummer til sidst i filnavnet.

Specificering af mappe
Angiv den mappe, filen skal gemmes i.
Tryk på tekstfeltet [Gemt i].
Hvis du vælger et brugernavn, hvor "Min mappe" er konfigureret, vælges "Min mappe" automatisk for den pågældende bruger.
Tryk på tasten for den mappe, du vil gemme filen i.
Hvis der er oprettet en adgangskode til mappen, vises en skærm, hvor du kan indtaste adgangskoden. Indtast adgangskoden (5 til 8 cifre) vha. de numeriske taster, og tryk på .
Oprettelse af PDF til pc-søgning
Tryk på afkrydsningsfeltet [Opret PDF til pc-søgning], så det ændres til , for at oprette en offentlig PDF til pc-søgning, når filen gemmes.
Til toppen