# INTERFACEINDSTILLINGER

Indstillinger, der er relateret til printerfunktionen, kan konfigureres.
Disse indstillinger bruges til at administrere og overvåge data, der sendes til USB-porten eller netværksporten på maskinen.
Hexadecimal dumptilstand
Denne funktion bruges til at udskrive data fra en computer i hexadecimalt format sammen med den tilsvarende ASCII-tekst. Funktionen gør det muligt at kontrollere, om udskriftdata fra pc'en sendes korrekt til printeren.
Eksempel på en hexadecimal dump
I/O-timeout
I/O-timeout kan indstilles til et hvilket som helst antal sekunder fra 1 til 999.
I/O-timeout-funktionen afbryder forbindelsen midlertidigt, hvis porten ikke modtager nogen data inden for den angivne tid. Efter at forbindelsen er afbrudt, indstilles porten til automatisk valg, eller det næste udskriftsjob startes.
Tilslut USB-port
Gør det muligt at udskrive fra USB-porten.
USB-port, emulationsskift
Hvis maskinen er tilsluttet vha. USB-porten, skal du vælge emulationsprintersproget.
Følgende indstillinger kan konfigureres.

- Auto
- Post Script
- PCL

- Indstillingerne er de samme som for "Emulering af netværksport".
- Med mindre der hyppigt opstår printerfejl, anbefales det, at du bruger standard-fabriksindstillingen "Auto".

Tilslut netværksport
Gør det muligt at udskrive fra netværksporten.
Emulering af netværksport
Denne indstilling bruges til at vælge emulationsprintersproget, når maskinen er tilsluttet vha. en netværksport.
Følgende indstillinger kan konfigureres.

- Auto
- Post Script
- PCL

- Indstillingerne er de samme som for "USB-port, emulationsskift".
- Med mindre der hyppigt opstår printerfejl, anbefales det, at du bruger standard-fabriksindstillingen "Auto".

Portskiftemetode
Vælger, hvornår der skal skiftes port.
Skift efter jobafslutning
Porten skifter til automatisk valg, når udskrivningen er færdig.
Skift efter I/O-timeout
Når den angivne tid i "I/O-timeout" er udløbet, skifter porten til automatisk valg.
Følgende to udskrivningsporte er tilgængelige på maskinen:

- USB-port
- Netværksport

Til toppen