# LEVERING AF METADATA VED BRUG AF SCAN TIL DESKTOP

Når der bruges Network Scanner Tool med den fabriksindstillede standardkonfiguration, oprettes en fil med et nyt navn på computeren.
Når Network Scanner Tool anvendes for at sende en metadata-fil til en tredjepartsapplikation, skal denne indstilling deaktiveres for at tillade samkøring mellem billedfilen og XML filen ved hjælp af filnavnet, der er genereret af computeren. (Når filnavnet indstilles i [Indstillinger] for at sikre, at en eksisterende fil på en computer ikke overskrives af en transmitteret fil med samme navn, skal du sørge for at konfigurere filnavnet, så navneduplikering ikke forekommer, for eksempel ved at tilføje en unik extension (dato osv.) i det genererede filnavn. Hvis filnavnindstillingerne ikke udfyldes, vil maskinen automatisk generere et unikt filnavn).
Det anbefales, at du anvender Network Scanner Tool til at modtage metadata.
Du kan finde flere oplysninger i Network Scanner Tools brugervejledning (PDF-format) på cd-rom'en "Sharpdesk/Network Scanner Utilities". Se den særskilte vejledning "Sharpdesk licens-sæt" for oplysninger om licensaftalen, og hvordan den cd-rom, der følger med applikationsintegrationsmodulet, skal bruges.
Anvendelse af tredjepartsapplikationer
Der findes forskellige typer af tredjepartsapplikationer. Nogle applikationer kan starte automatisk fra Network Scanner Tool, og andre kan ikke.
Når et programs autokørselsfunktion er aktiveret, starter Network Scanner Tool programmet med ".exe"-kommandoen og bruger billedfilnavnet som parameter.
Når Network Scanner Tool f.eks. er indstillet til at starte programmet "APP.EXE", anvendes kommandoen "APP.EXE IMG.TIF".
Hvis der er angivet en fil til at modtage metadata, kan metadatafilens navn ikke angives på samme tid med kommandoen for at starte programmet direkte.
(Men metadatafilen gemmes i den samme mappe som IMG.TIF på computeren).
Til toppen