# ILÆGNING AF PAPIR I DEN MANUELLE FEEDER

## Oversigt

Brug den manuelle feeder til udskrivning på almindeligt papir, kuverter, etiketark, fanepapir og andre specialmedier.
Der kan ilægges op til 100 ark papir (Kraftigt papir, der vejer mellem 106 g/m2 og 256 g/m2: 40 ark, kraftigt papir, der vejer mellem 257 g/m2 og 300 g/m2: 20 ark) til kontinuerlig udskrivning i lighed med betjening af andre bakker.

- Sådan ilægges originalen
- Ilægning af fanepapir
- Indføring af overheadfilm
- Læg kuverter i

- Når du bruger almindeligt papir, som ikke er Sharp-standardpapir, eller særlige medier, som ikke er SHARP-anbefalede transparenter, eller når du udskriver på bagsiden af papir, hvor der er udskrevet på den ene side, skal papiret lægges i ét ark ad gangen. Hvis der ilægges mere end ét ark ad gangen, medfører det fejlindføring.
- Før du ilægger papir, skal du rette eventuelt krøllet papir ud.
- Når du lægger nyt papir i, skal du først fjerne alt papir i den manuelle feeder, lægge det oven i det nye papir, og så lægge det hele i skuffen som en enkelt stak. Hvis der tilføjes papir, uden at det resterende papir fjernes, kan det medføre fejlindføring.

Sådan ilægges originalen
Ilæg papir op til størrelsen A5 (7-1/4" x 10-1/2") i vandret retning.
Ilægning af fanepapir
Hvis du vil udskrive på fanepapir, skal det lægges i den manuelle feeder, så den side, der skal udskrives, vender nedad.

- Brug kun fanepapir, der er fremstillet af papir. Brug ikke fanepapir, der er fremstillet af andet materiale end papir (film, osv).
- Sådan udskrives på fanerne på fanepapir:
  Vælg [Fanebladskopi] i "Andet" i kopieringsfunktion. Brug faneudskrivningsfunktionen i udskrivningsfunktion.

Indføring af overheadfilm

- Brug overheadfilm, der anbefales af Sharp.
  Når du lægger overheadfilm i den manuelle feeder, skal det afrundede hjørne placeres forrest til venstre, når filmen vender i liggende retning, eller længst væk til venstre, når filmen vender i stående retning.
- Når der ilægges mange ark overheadfilm i den manuelle feeder, skal du sørge for, at arkene luftes flere gange, før de ilægges.
- Når du udskriver på overheadfilm, skal du sørge for at fjerne hvert ark, efterhånden som det udskrives og kommer ud af maskinen. Hvis arkene får lov til at danne stak i udskriftsbakken, kan det medføre, at de krøller.

Ilægning af kuverter
Når der ilægges kuverter i manual feederen, placeres de, så de er tilpasset den venstre side af retningen som vist nedenfor.

Ilægning af kuverter Der kan kun udskrives eller kopieres på forsiden af kuverterne. Anbring dem, så forsiden vender ned.

Vigtige punkter, når du anvender kuverter

- Udskriv ikke på begge sider af en kuvert. Dette kan medføre fejlindføringer eller ringe udskriftskvalitet.
- Der gælder begrænsninger for visse typer kuverter. Du kan få flere oplysninger ved at spørge en kvalificeret servicetekniker.
- Visse driftsmiljøer kan forårsage krølning, udtværing, fejlindføringer, ringe tonerfastbrænding eller maskinfejl.
- Anvend ikke følgende kuverter.
  - Kuverter med metalstykker, plastikkroge eller båndkroge
  - Kuverter med snor til lukning
  - Rudekuverter
  - Forede kuverter
  - Kuverter med ujævn overflade, med titler eller prægning
  - Duplexkuverter eller kuverter med klæbelukning eller lukning af andet syntetisk materiale
  - Håndlavede kuverter
  - Kuverter med luft indeni
  - Kuverter, der er krøllede, har foldemærker eller er revet itu
- Kuverter, hvor hjørnelimspositionen på bagsiden ikke flugter med hjørnekanten, bør ikke anvendes, da dette kan medføre krølning.
- Udskriftskvaliteten garanteres ikke i området 10 mm (13/32") rundt om kanterne på kuverten.
- Udskriftskvaliteten garanteres ikke på dele af kuverter, hvor der er en stor forskel i tykkelsen, f.eks. på firelagsdele eller dele, der er mindre end tre lag.
- Udskriftskvaliteten garanteres ikke på kuverter, der har "peel-off"-strips til lukning af kuverterne.

### Vigtige punkter, når du anvender emboss-papir

- Virkning fra emboss-papirets ru overflade kan påvirke udskriftskvaliteten afhængigt af typen af emboss-papiret.
  Få flere oplysninger ved at rådspørge forhandleren eller en autoriseret servicerepræsentant.
- Nogle etiketter skal lægges i specialbakken i den angivne retning. Følg disse instruktioner. Hvis der allerede er trykt en formular på etiketterne, og de påtrykte billeder og den forudtrykte formular ikke passer sammen, skal programmet eller printerdriverindstillingerne tilpasses, så udskrivningsbilledet drejes.

## Betjening

Åbn den manuelle feeder.
Der må ikke anbringes tunge genstande på den manuelle feeder eller trykkes ned på bakken.
Træk udtræksstyret ud, når du ilægger papir, der er større end A4R eller 8-1/2" x 11"R.
Træk udtræksstyret hele vejen ud.
Indstil styrene på den manuelle feeder til papirets bredde.
Læg papiret, så den side, der skal udskrives, vender nedad.
Ilæg papiret langs styrene hele vejen ind i den manuelle feeder, indtil det stopper.
Ved "Brevpapir" og "Fortrykt" skal papiret lægges med tryksiden opad. Når [Deaktivering af Duplex] er slået til, skal den side, der skal udskrives, anbringes i samme retning som ved almindelig udskrivning (med forsiden nedad).

- Papiret må ikke tvinges ind.
- Hvis styrene er indstillet bredere end papiret, skal de flyttes ind, indtil de passer korrekt til bredden af papiret. Hvis de er indstillet for bredt, kan papiret blive indført skævt eller blive krøllet.

Tilbage til toppen