# BRUG AF TO MASKINER TIL UDSKRIVNING AF ET STORT UDSKRIVNINGSJOB(TANDEM PRINT)

## Oversigt

For at kunne bruge denne funktion skal der bruges to maskiner, der kan udføre tandemudskrivning.
To maskiner, som er koblet til samme netværk, bruges til at køre et stort kopijob parallelt. Denne funktion reducerer udskrivningstiden, når du håndterer et stort antal udskrifter.
For at kunne bruge tandemudskriftsfunktionen skal slavemaskinens IP-adresse, som er konfigureret i [Systemindstillinger] i "Indstillingsfunktion" → [Enhedskontrol] → [Tandem-forbindelse Indstilling], være registreret i printerdriveren.

- I et Windows-miljø sker det automatisk ved at klikke på knappen [Automatisk konfiguration] på fanen [Indstillinger] i printerdriveren.
- I et Macintosh-miljø sker det automatisk ved at klikke på knappen [Tandemindstillinger].

I et Macintosh-miljø er denne funktion kun tilgængelig, når Mac OS X anvendes.

## Betjening

Windows
Klik på fanen [Avanceret].
Marker afkrydsningsfeltet [Tandem print], således at markeringen vises.
Tandemprint kan kun bruges, når printerdriveren er installeret med "Brugerdefineret installation" med [LPR Direkte udskrift (Specificer adresse/Automatisk søgning)] valgt og [Ja] er afkrydset for "Vil du bruge funktionen "Tandem print"?".

Macintosh
Vælg [Tandem print].
Marker afkrydsningsfeltet [Tandem print], således at markeringen vises.
Hvis du vil bruge funktionen Tandem print, skal du vælge den protokol, der skal bruges, i overensstemmelse med den meddelelse, der fremkommer på skærmen, når du tilføjer printerdriveren i "Printerværktøj" .
Til toppen