# UDSKRIVNING I ET WINDOWS-MILJØ (NÅR DER ANVENDES BRUGERKONTROL)

## Oversigt

De brugeroplysninger (f.eks. loginnavn og adgangskode), der skal indtastes, varierer afhængigt af kontrolmetoden, så henvend dig til maskinens administrator for at få flere oplysninger før udskrivning.

- Det kan være forskelligt, hvilken knap der skal anvendes til at åbne vinduet med printerdriveregenskaber (normalt [Egenskab] eller [Udskriftsindstillinger]) afhængigt af programmet.
- Når sort-hvid udskrivning er indstillet i printerdriveren, er det muligt at udskrive uden at indtaste brugeroplysninger.
  Vedrørende indstillinger for sort/hvid udskrivning henvises til "Sort/hvid udskrivning" i "VALG AF FARVEFUNKTIONEN".
  Antallet af udskrevne sider tilføjes til tællingen for "Anden bruger". I dette tilfælde kan andre udskrivningsfunktioner være begrænsede. Spørg din administrator for at få flere oplysninger.

- Hvis du har konfigureret "Printpolitik" på fanen [Indstillinger], så der altid udføres brugergodkendelse, skal brugerne godkendes for hvert udskriftsjob.
- Maskinens brugergodkendelsesfunktion kan ikke bruges, når PPD-driveren* er installeret, og Windows PS-standardprinterdriveren anvendes.
  Derfor kan maskinen konfigureres til at forbyde brugerne at udføre udskrivning, medmindre deres brugeroplysninger er gemt på maskinen.
  * PPD-driveren gør det muligt for maskinen at udskrive med Windows' PS-standardprinterdriver.

Sådan forhindres brugere, hvis brugeroplysninger ikke er gemt i maskinen, i at udskrive:
Vælg [Brugerkontrol] → [Standardindstillinger] → [Deaktiver udskrivning fra ugyldig bruger] i "Indstillingsfunktion".

## Betjening

I programmets vindue for printerdriveregenskaber vælger du maskinens printerdriver og klikker på knappen [Indstillinger].
Klik på fanen [Jobhåndtering].
Indtast dine brugeroplysninger.

- Når godkendelse udføres med loginnavn/adgangskode, skal du klikke på afkrydsningsboksene [Loginnavn] og [Adgangskode], så krydset vises, og indtaste dit loginnavn og din adgangskode. Indtast adgangskoden ved hjælp af 1 til 32 tegn.
- Når godkendelse udføres med brugernummeret, markerer du afkrydsningsboksen [Brugernummer], og du indtaster dit brugernummer ved hjælp af 5-8 cifre.

Hvis du har konfigureret "Printpolitik" på fanen [Indstillinger], så der altid udføres brugergodkendelse, kan der ikke indtastes brugeroplysninger her.
Brugeroplysningerne skal indtastes i den dialogboks, der vises, hver gang brugeren starter et udskriftsjob.
Indtast brugernavn og jobnavn om nødvendigt.

- Klik på afkrydsningsboksen [Brugernavn], og indtast dit brugernavn ved hjælp af maks. 32 tegn. Det indtastede brugernavn vises på maskinens berøringspanel. Hvis du ikke indtaster et brugernavn, vises dit computerloginnavn.
- Klik på afkrydsningsboksen [Jobnavn], og indtast et jobnavn med maks. 30 tegn. Det indtastede jobnavn vises som et filnavn på maskinens berøringspanel. Hvis du ikke indtaster et jobnavn, vises det filnavn, der er indstillet i programmet.

For at få et bekræftelsesvindue frem, før udskrivningen begynder, skal afkrydsningsboksen [Auto. gennemg. jobkontrol] vælges, således at der vises et afkrydsningsmærke .
Klik på knappen [OK] for at udføre udskrivning.
Til toppen