# ÆNDRING AF FORMAT I INTERNETFAXFUNKTION

## Oversigt

Filformatet (filtype og komprimeringstype) til afsendelse af et scannet billede kan ændres i Internetfaxfunktion.
Filformatet for afsendelse af en internetfax er normalt indstillet til [TIFF-F]. Hvis destinationens internetfaxmaskine ikke understøtter fuld funktion (den understøtter kun enkel funktion), skal du vælge [TIFF-S].
Når [TIFF-S] er valgt, begrænses transmissionsindstillingerne på følgende måde:

- Opløsning: Valgene er [200x100dpi] og [200x200dpi].
  Hvis [TIFF-S] er valgt efter at [200X400dpi], [400X400dpi] eller [600X600dpi] er valgt, skifter opløsningen automatisk til [200X200dpi].
- Afs.str.: Altid A4R (8-1/2" x 11"R).
  Hvis [TIFF-S] er valgt efter, at afsendelsesstørrelsen er ændret, fastsættes afsendelsesstørrelsen automatisk til A4R (8-1/2" x 11"R). Hvis en størrelse større end A4 (8-1/2" x 11") scannes, reduceres størrelsen automatisk til A4R (8-1/2" x 11"R). Når dette format er indeholdt i en rundsendingstransmission, sendes billedet til alle destinationer i A4R (8-1/2" x 11"R).
- Andet: Når der er valgt en forholdsindstilling, og originalstørrelsen er indtastet, kan Flersidet scan, Kortformat, 2-i-1, 4-i-1 eller Original m. blandet størrelse ikke anvendes.

## Betjening

Tryk på tasten [Fil Format].
Tryk på tasten [TIFF-S] eller [TIFF-F] for at angive filformatet.
Hvis du valgte [TIFF-F], skal du vælge komprimeringstypen.
Når indstillingerne er fuldført, skal du trykke på .
Til toppen