# TRANSMISSION FINDER IKKE STED

Hvis du ikke kan løse et problem vha. løsningerne i denne vejledning, skal du trykke på tasten [Strøm] og stille hovedafbryderen i positionen "". Vent mindst 10 sekunder, før du igen stiller hovedafbryderen i positionen "". Når hovedafbryderens indikatorlampe skifter til grøn, skal du trykke på knappen [STRØM].
Når baggrundsfarven på jobstatusdisplayet i berøringspanelets øverste højre hjørne ikke er grå, må du ikke slukke på hovedafbryderen eller tage strømstikket ud. Dette kan beskadige harddisken eller resultere i, at dataene, der gemmes eller modtages, går tabt.

Kontrolpunkter | Løsning
--- | ---
Valgte du den rette destination? Er de korrekte oplysninger (e-mail-adresse eller FTP-serverinformation) gemt for den destination? | Kontroller, at de korrekte destinationsoplysninger er gemt for destinationen, og at destinationen er korrekt valgt. Hvis levering pr. e-mail (Scan til e-mail) ikke lykkes, kan der sendes en fejlmeddelelse om at meddelelsen ikke er leveret til den anførte administrators e-mail-adresse. Denne oplysning kan hjælpe med at finde årsagen til problemet.
Overskrider billedfilen den indstillede begrænsning i indstillingsfunktionen for e-mail-vedhæftede filer (administrator)? | Tjek hos din administrator. Hvis din administrator har sat en grænse for størrelsen af sendte filer, kan en fil der overskrider denne grænse ikke sendes.
Overskred billedfilen mailserverens størrelsesbegrænsning for vedhæftede filer? (Når Scan til e-mail anvendes). | Reducer størrelsen på den vedhæftede fil (reducer antallet af scannede sider) for én e-mail-afsendelse. Filstørrelsen kan også formindskes ved scanning ved at bruge en lavere indstilling for opløsning. Spørg din e-mail-serveradministrator (eller internetudbyder osv.), hvilken størrelsesgrænse der gælder for filer, som sendes via e-mail.
Er mappen på destinationscomputeren blevet indstillet som en delt mappe, så filerne kan sendes til den? (Når Scan til netværksmappe anvendes). | Hvis destinationsmappen ikke er konfigureret som en delt mappe, skal du vælge delevalgmuligheden i mappeegenskaberne. Hvis mappen er blevet flyttet eller på anden måde ændret, kan den "delte" indstilling være blevet annulleret.
Er [IPsec-indstillinger] aktiveret på maskinen? (Når Scan til netværksmappe anvendes). | Tjek hos din administrator. Når [IPsec-indstillinger] er aktiveret i indstillingsfunktionen, kan der muligvis ikke scannes til en delt mappe i dit computermiljø. "Indstillingsfunktion" → [Sikkerhedsindstillinger] → [IPsec-indstillinger]
Anbragte du en original i langt format på glaspladen, da den blev scannet? | Placer originalen i dokumentfeederbakken på den automatiske dokumentfeeder. En original i langt format kan ikke scannes fra glaspladen.
Anbragte du en original, der er foldet? | Følg instruktionerne på displayet, fold originalen ud, placer den igen i den automatiske dokumentfeeder, og scan igen. Hvis der placeres en foldet original i den automatiske dokumentfeeder, opstår der en fejl, og scanningen annulleres, når den faktiske originalstørrelse registreres under scanningen.

Til toppen