# GLASPLADE

## Oversigt

Dette afsnit beskriver trinnene til indstilling af originalen på glaspladen.

- Luk den automatiske dokumentfeeder langsomt. Hårdhændet lukning af den automatiske dokumentfeeder kan skade den.
- Pas på, at du ikke får fingrene i klemme, når den automatiske dokumentfeeder lukkes.

Når du scanner en tyk bog eller en anden tyk original, skal du skubbe bagsiden af den automatiske dokumentfeeder op og derefter lægge originalen i.
Når du lukker den automatiske dokumentfeeder, skal du først åbne den helt op og derefter lukke den.

Tilladte originalstørrelser

Maksimumoriginalstørrelse
Standardstørrelse 297 mm (længdegående) x 420 mm (tværgående) eller A3 11" (længdegående) x 17" (tværgående) Anden størrelse end standard 297 mm (længdegående) x 432 mm (tværgående) 11-5/8" (længdegående) x 17" (tværgående)

Når originalen ikke er i standardstørrelse, henvises til den relevante forklaring under den funktion, du anvender.
- KOPI "ANGIVELSE AF ORIGINALSTØRRELSE"
- BILLEDSENDING "ANGIVELSE AF DEN ORIGINALE SCANNINGSSTØRRELSE VED HJÆLP AF TALVÆRDIER"

## Betjening

Åbn den automatiske dokumentfeeder.
Læg papiret, så den side, der skal udskrives, vender nedad.
Læg originalen med forsiden nedad, og få originalens øverste venstre hjørne til at flugte med glaspladens bageste venstre hjørne (ved spidsen af mærket ).
Undlad at placere objekter under originalstørrelsesføleren.
Hvis der lukkes for den automatiske dokumentfeeder, mens der ligger en genstand under den, kan det beskadige originalstørrelsesføleren eller forhindre korrekt registrering af originalstørrelsen.
Hvis der lægges en original med andet end standardstørrelse på glaspladen, kan størrelsen nemt registreres, hvis der lægges et blankt ark på A4 (8-1/2" x 11"), B5 (5-1/2" x 8-1/2") eller et andet papir i standardstørrelse oven på originalen.
Luk den automatiske dokumentfeeder.
Husk at lukke den automatiske dokumentfeeder, når du har ilagt originalen. Hvis enheden står åben, kopieres områder uden for originalen sort, og der vil blive brugt unødvendigt meget toner.
Til toppen